22. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 61119/563/13165 της 12 Νοεμ. 1964/14 Ιαν. 1965 (ΦΕΚ  Β΄ 19) Περί εγκρίσεως καταργήσεως τελών, εγγραφής και τίτλων σπουδών, των σπουδαστών των Εκπαιδευτηρίων της Στοιχειώδους και Ανωτέρας Εκπαιδεύσεως της Σ.Τ.Ε. Έχοντες υπ’ όψιν: 1)Τας διατάξεις του Ν.Δ. 3594/1956 «περί τροποποιήσεως και συμπληρώσεως της περί Σχολής Τουριστικών Επαγγελμάτων νομοθεσίας» ως τούτο τροποποιηθέν και συμπληρωθέν ισχύει. 2)Απόσπασμα πρακτικών της υπ’ αριθ. 12/30.10.1964 συνεδριάσεως του Διοικητικού Συμβουλίου της ως άνω Σχολής. 3)Σχετικήν πρότασιν αυτής υπ’ αριθ. 3595/ 30.10.1964, αποφασίζομεν: Εγκρίνομεν όπως, από του νέου σχολικού έτους 1964-1965, καταργηθώσι τα υπό της Σχολής εισπραττόμενα πάσης φύσεως τέλη, εγγραφής και τίτλων σπουδών, εκ των σπουδαστών αυτής. Δημοσιευθήτω δια της Εφημερίδος της Κυβερνήσεως. 